钦定古今图书集成/明伦汇编/闺媛典/第292卷 > 皇清二十五 > 王小四妻张氏
## 钦定古今图书集成/明伦汇编/闺媛典/第292卷 > 皇清二十五 > 王小四妻张氏

按《盐山县志》：“张氏，王小四妻。年十九，夫出亡，不知所在，一子又不育。小四有襁褓弟，母死，张抚之如子。翁泾困于徭役，亦逃。张以幼妇持门户，异常艰苦，卒无悔心。兄思敬将夺其志，张詈之，与绝。后泾归，凡再娶两继姑，氏事之尽孝。张年五十七，夫尚未归。”